Kohvikutel on maagiline võlu tõmmata inimesed endasse ja võtta neil hetkeks aeg maha. Kõik, kes armastavad kohvikuid, seda teavad ning igal võimalusel jagavad seda meeldivat kogemust oma sõpradega. Alati leiab mõne põhjuse minna avastama uusi kohti ja sõbrad sinna kaasa tirida. Kokkusaamisel ei peagi olema mingi suur põhjus, sõpru on ikka hea aeg-ajalt näha. Millal Sa viimati võtsid aega, et mõne kaugeks jäänud sõpraga kohtuda? Facebooki uudistevoogu kerime üles ja alla igal võimalik minutil, aga mis on saanud suhtlemisest, kui ehedast ajaviitest sõprade seltsis?
#000001
Meil on palju tublisid pagareid ning pea igas linnas on olemas kohad, kus tordid, koogid ja hommikused saiakesed värskelt valmivad. Juba tänaval on mõnusat hõgngu tunda! Kirjuta kommentaaridesse mõni enda lemmik kohvik, kus Sinu arvates pakutakse parimaid hõrgutisi.
#000003
Viimane meeldejäävam kohvikuelamus oli mul sügiseses Frankfurdis. Lai peatänav, keskel erinevaid klaasmajakesi hubaste vaadetega kiirustavale elule selle ümber. Seal akna taga istudes ja võttes aega hetke nautida oli minu jaoks meelivärskendav ning lummav. Sama emotsiooni ei pea kaugelt otsima. Meil siin on piisavalt äge valik kohti, millede külastamine väärib kulutatud aega.
#000004